***Finansų analitikų asociacijos naujų narių priėmimo BEI ESAMŲ NARIŲ ŠALINIMO reikalavimai ir tvarka***

1. **Naujų narių priėmimas**
2. Asmuo, norintis tapti Finansų analitikų asociacijos (toliau – FAA) nariu (toliau – Kandidatas), turi atitikti šiuos reikalavimus:
	1. turėti aukštąjį išsilavinimą;
	2. turėti ne mažesnę nei 5 (penkerių) metų darbo profesinę patirtį;
	3. profesinė ir/ar asmeninė veikla plačiąja prasme turi būti susijusi su finansų sektoriumi;
	4. turėti esamo FAA nario rekomendacija (žr. 3 punktą).

***Pastaba: 1.1, 1.2, 1.3 papunkčiai netaikomi asmenims, ketinantiems įgyti Sertifikuoto tarptautinio investicijų analitiko vardą (toliau – CIIA).***

1. Kandidatas turi užpildyti Prašymą tapti FAA nariu (1 priedas) ir kartu su savo gyvenimo aprašymu (CV) persiųsti el. paštu jį rekomenduojančiam asociacijos nariui. Kandidatas, ketinantis įgyti CIIA kvalifikaciją, savo Prašymą ir CV siunčia CIIA/CEFA projekto vadovui el. paštu ciia@finansai.lt
2. Asmenims, ketinantiems įgyti CIIA arba CEFA kvalifikacijas, FAA Narystės komiteto sprendimu gali būti suteiktas CIIA/CEFA kandidato statusas tol, kol asmuo neišlaiko visų privalomų kvalifikacijai įgyti egzaminų. Sprendimą dėl CIIA/CEFA kandidato FAA Narystės komitetas priima atsižvelgiant į CIIA/CEFA projektų vadovo rekomendacijas.
3. Užpildytą prašymą (1 priedas) FAA Narystės komitetui elektroniniu būdu gali pateikti bet kuris FAA narys. Užpildyto prašymo pateikimas prilyginamas šio nario rekomendacijai FAA Narystės komitetui priimti Kandidatą į FAA gretas.
4. Jeigu FAA Narystės komitetas priima teigiamą sprendimą dėl bandomojo laikotarpio, o vėliau ir dėl tikrosios narystės FAA, tuomet Kandidatą rekomendavęs FAA narys mažiausiai 1 (vienerius) metus įsipareigoja:
	1. kuruoti naująjį narį, t.y. detaliai supažindinti su FAA veikla;
	2. siekti, kad naujasis FAA narys aktyviai įsitrauktų į FAA veiklą (FAA vykdomus projektus, diskusijas ir kt.), bandomajam laikotarpiui pasibaigus, informuoja narystės komitetą apie kandidato aktyvią veiklą ar paaiškina tokios nebuvimą
	3. savo reputacija atsakyti už naujojo FAA nario etikos bei profesinės elgsenos standartų laikymąsi.
5. **Narystės mokesčiai**
6. FAA nariai kasmet moka narystės mokesčius, kurių dydį nustato FAA visuotinis narių susirinkimas;
7. FAA mokesčių rūšys ir dydžiai:
	1. metinis kandidato į FAA narius mokestis – 75 eurai;
	2. vienkartinis stojamasis FAA nario mokestis – 28,96 eurai;
	3. metinis FAA nario mokestis – 75 eurai.
8. Kandidatas, kuriam Narystės komiteto sprendimu suteiktas kandidatavimo laikotarpis, privalo per vieną mėnesį nuo pranešimo apie Kandidato į FAA narius statuso suteikimo gavimo dienos, sumokėti kandidato į FAA narius mokestį.
	1. Tapus kandidatu į FAA narius iki einamųjų metų birželio mėnesio pabaigos kandidatas privalo sumokėti pilną kandidato į FAA narius mokestį; tapus kandidatu į FAA narius liepos – lapkričio mėnesių periodu - mokama pusę nustatyto dydžio; tapus kandidatu į FAA narius gruodžio mėnesį - įmokos už einamuosius metus kandidatas į FAA narius nemoka. Jei kandidatui į FAA narius Narystės komitetas pratęsia kandidatavimo laikotarpį ir tas laikotarpis pereina į kitus kalendorinius metus, kandidatas į FAA narius moka standartinį kandidato į FAA narius mokestį už einamuosius metus iki sausio 31 d. Narystės komitetui priėmus sprendimą dėl kandidato į FAA narius patvirtinimo FAA nariu, kandidatas sumokėjęs visą kandidato į FAA narius mokestį iki sausio 31 d., tais metais atleidžiamas nuo narystės mokesčio mokėjimo, tačiau tai jo neatleidžia nuo vienkartinio stojamojo mokesčio mokėjimo. Narystės komitetui nepatvirtinus kandidato į FAA narius tikruoju FAA nariu, visi sumokėti mokesčiai nėra grąžinami.
9. Kandidatas į FAA narius, kurį Narystės komitetas patvirtino FAA nariu, privalo per vieną mėnesį nuo pranešimo apie FAA nario statuso suteikimo gavimo dienos, sumokėti vienkartinį stojamąjį FAA nario mokestį.
10. **Esamų narių šalinimas**
11. FAA iždininkas iki kiekvienų metų sausio 15 d. informuoja Valdybą, Narystės komitetą ir administratorę apie narius, nesumokėjusius narystės mokesčių už praeitus metus;
12. Iždininkas periodiškai (kas 2-3 savaites) informuoja skolininkus apie jų skolas ir ragina sumokėti mokesčius;
13. Einamųjų metų kovo 15 d. parengiami galutiniai narių – skolininkų sąrašai. Nariai patekę į sąrašą šalinami iš asociacijos Visuotinio narių susirinkimo sprendimu;
14. Narys gali išstoti iš FAA laisva valia. Apie savo apsisprendimą narys turi pranešti FAA administratorei el. paštu info@finansai.lt .

|  |
| --- |
| 1 priedas. ***PRAŠYMAS TAPTI FINANSŲ ANALITIKŲ ASOCIACIJOS NARIU*** |
| Data: |  |

|  |  |  |
| --- | --- | --- |
| Pareiškėjas: |  |  |
|  | Vardas | Pavardė |

Kontaktiniai duomenys[[1]](#footnote-1):

|  |  |
| --- | --- |
| Darbovietės pavadinimas |  |
| Pareigos |  |
| Telefonas |   |
| Mobilus telefonas | +370  |
| E-paštas: |  |

Ar turite akademinį laipsnį ir/ar profesinį vardą?

|  |
| --- |
|  |
|  |
|  |

Pateikdamas šį prašymą tapti FAA nariu aš patvirtinu, kad įsipareigoju laikytis FAA Etikos Kodekso ir Profesinės veiklos standartų reikalavimų.

Šį prašymą kartu su gyvenimo aprašymu (CV) siunčia žemiau nurodytas FAA narys. Dokumentai yra siunčiami el. paštu į *info@finansai.lt*.

Išsiųsdamas šio asmens prašymą bei gyvenimo aprašymą el. paštu, asmenį rekomenduoja FAA narys:

|  |  |
| --- | --- |
|       |       |
| *Vardas* | *Pavardė* |

1. Ši informacija bus pateikta FAA narių kataloge [↑](#footnote-ref-1)